**Prilog 6.** Verzija 1.1.

**PRILOG**

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU PROJEKTA**

**UNUTAR INTERVENCIJE 73.13. POTPORA JAVNOJ INFRASTRUKTURI U RURALNIM PODRUČJIMA IZ STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023.-2027.**

**OPIS PROJEKTA**

**1. NAZIV PROJEKTA**

*(navesti naziv projekta iz projektne dokumentacije/građevinske dozvole ili drugog dokumenta)*

Projekt izgradnje kolnika i sustava oborinske odvodnje u Novom Selu

**2. KORISNIK**

2.1. NAZIV KORISNIKA

Grad Požega

2.2. ADRESA KORISNIKA

Trg Sv. Trojstva 1, 34000 Požega

2.3. OSOBA OVLAŠTENA ZA ZASTUPANJE

dr.sc. Željko Glavić, gradonačelnik

2.4. KONTAKT PODACI

Tel: 034/311-330, fax: 034/311-344, e-mail: gradonacelnik@pozega.hr

**3. OPIS PROJEKTA**

3.1. VRSTA PROJEKTA

*(navesti odnosi li se projekt za koji korisnik traži potporu unutar* *intervencije 73.13. na izgradnju nerazvrstane ceste ili rekonstrukciju nerazvrstane ceste)*

Izgradnja nerazvrstane ceste

3.2. MJESTO PROVEDBE PROJEKTA

3.2.1. ŽUPANIJA PROJEKTA

Požeško-slavonska županija

3.2.2. GRAD/OPĆINA PROJEKTA

Požega

3.2.3. NASELJE/NASELJA PROJEKTA

Novo Selo

3.2.3. KATASTARSKA OPĆINA / KATASTARSKE OPĆINE PROJEKTA

Novo Selo

3.3. KRATKI OPIS I CILJEVI PROJEKTA

*(ukratko opisati planirani projekt, navesti razloge i svrhu provedbe projekta, navesti ciljeve koji će se ostvariti provedbom projekta; najmanje 500, a najviše 800 znakova)*

Svrha projekta je stvaranje uvjeta za održivi razvoj ruralnog područja kako bi se umanjilo pogodovanje trendu napuštanja ruralnog područja i kako bi se provodila politika uravnoteženog razvoja. Planirani projekt se odnosi na izgradnju kolnika i oborinske odvodnje u naselju Novo Selo. Također, važan je i aspekt povećanja sigurnosti osoba koje će koristiti predmetne lokacije. Glavni ciljevi predmetnog projekta je poboljšanje sustava odvodnje oborinskih voda u naselju Novo Selo te također porast sigurnosti za sve stanovnike ne samo naselja Novo Selo već i drugih koji bi koristili novoizgrađeni kolnik budući da se trenutno na tom mjestu nalazi makadam.

3.4. OČEKIVANI REZULTATI PROVEDBE PROJEKTA

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje prije provedbe projekta i mjerljive indikatore očekivanih rezultata za svaki od postavljenih ciljeva; najmanje 400, a najviše 800 znakova)*

Projekt će rezultirati izgradnjom kolnika i sustava oborinske odvodnje što je važno za poboljšanje infrastrukturnih uvjeta za razvoj ruralnog područja te poboljšanje sigurnosnih standarda. Projektirane ceste su ukupne duljine cca 252 m sa uklopima, trasa ceste se polaže u koridoru javnih površina, odnosno slijedi trasu izvedene makadamske prometnice na dijelovima gdje je geometrija prometnice zadovoljavajuća. Prometnice se izvode u širini od 5,50 m + rubnjaci (upušteni i spušteni) dok je na prijelazu preko propusta širina 5,10 m zbog uklapanja na postojeće stanje. Promet na kolnim površinama biti će izveden kao dvosmjerni. Odvodnja sa predmetnih površina predviđena poprečnim i uzdužnim padom kolnika prema linijskim kanalicama i slivnicima te odvodnjom zatvorenim sustavom odvodnje.

3.4.2. Duljina nerazvrstane ceste u metrima prema Glavnom projektu

a) Duljina postojeće ceste prije provedbe projekta: 0 m

*(u slučaju izgradnje nove nerazvrstane ceste upisati 0)*

b) Duljina ceste/dionice koja je predmet projekta: 252 m

*(upisati duljinu ceste koja je glavnim projektom predviđena za izgradnju/rekonstrukciju)*

c) Ukupna duljina ceste nakon provedbe projekta: 252 m

*(u slučaju rekonstrukcije (dogradnje) ceste, upisati ukupnu duljinu ceste - zbroj duljina pod a i b, a u slučaju izgradnje nove nerazvrstane ceste, upisati duljinu pod b)*

3.4.3. Uvođenje digitalizacije provedbom projekta

|  |  |  |
| --- | --- | --- |
| **Je li projektom planirano uvođenje automatizacije/digitalizacije procesa unutar projekta?** | **DA** | **NE** |

*(Zaokružiti odgovor koji je primjenjiv za projekt)*

|  |  |  |
| --- | --- | --- |
| **Je li vrijednost radova, opreme i instalacija kojom se uvodi automatizacija/digitalizacija najmanje 10 % ukupne vrijednosti prihvatljivih troškova bez općih troškova?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor na oba prethodna pitanja ''DA'':

* Opisati na koji način će se koristiti planirana automatizacija/digitalizacija u sklopu građevine, odnosno na koji način radovi, oprema i instalacije predviđeni projektom omogućuju novu automatizaciju, digitalizaciju, robotizaciju i/ili bilježenje/praćenje parametara nakon provedbe projekta. Navesti dijelove i opise/tehnička rješenja iz tekstualnog/grafičkog dijela Glavnog projekta u kojima je predviđena/projektirana automatizacija/digitalizacija.

Nije primjenjivo.

* Navesti grupe radova/instalacija/opreme i stavke radova/instalacija/opreme iz Troškovnika projektiranih radova/instalacija/opreme sa cijenama u kojima je predviđena automatizacija/digitalizacija u sklopu građevine.

Nije primjenjivo.

* Analiza opcije ''Nema promjene – *Business as usual*''. Opisati varijantu kada se projektom ne bi uvodila automatizacija/digitalizacija procesa, to jest navesti različite učinke projekta kada radovi, oprema i instalacije u sklopu projekta ne bi obuhvaćali novu automatizaciju, digitalizaciju, robotizaciju i/ili bilježenje/praćenje parametara nakon provedbe projekta.

Nije primjenjivo.

* Procijenjeni iznos radova/instalacija/opreme koji se odnosi na korištenje automatizacije/digitalizacije procesa unutar projekta

*(navesti procijenjenu vrijednost navedenih radova/instalacija/opreme s PDV-om temeljem projektno-tehničke dokumentacije i troškovnika)*

Nije primjenjivo.

*Napomene:*

*Podaci iz ove točke, iz Glavnog projekta i iz Troškovnika projektiranih radova/instalacija/opreme sa cijenama uzet će se u obzir prilikom provjere ostvarenja bodova na kriteriju odabira ''Uvođenje digitalizacije provedbom projekta'' iz Priloga 2. Pravilnika.*

*Navedeni radovi, oprema i instalacije moraju biti u vrijednosti od najmanje 10 % ukupne vrijednosti prihvatljivih troškova bez općih troškova prilikom podnošenja prvog dijela zahtjeva za potporu, a prilikom podnošenja drugog dijela zahtjeva za potporu ne smiju biti manji od 8% ukupne vrijednosti prihvatljivih troškova bez općih troškova kako bi korisnik ostvario bodove za navedeni kriterij odabira.*

3.5. TRAJANJE PROVEDBE PROJEKTA

*(navesti u mjesecima planirano trajanje provedbe projekta za koji se traži javna potpora)*

Predviđeno trajanje projekta je 9 mjeseci.

3.6. GLAVNE AKTIVNOSTI PROJEKTA

*(navesti glavne aktivnosti koje će se provoditi u svrhu provedbe projekta; 300 do 800 znakova)*

Projekt obuhvaća izgradnju kolnika i sustava oborinske odvodnje u naselju Novo Selo na postojećoj građevnoj čestici k.č.br. 217/2, 747, 746, 257/2, 258/2, 258/3, 745, 716/3, 744, 734 k.o. Novo Selo. Na predmetnom zahvatu će se obavljati sljedeći radovi: pripremni i zemljani radovi, kolnička konstrukcija, armiranobetonski radovi, odvodnja i postavljanje prometne signalizacije i opreme. Projektom je planiran i stručni nadzor građenja.

3.7. PRIPREMNE PROVEDENE AKTIVNOSTI

*(navesti ukratko pripremne aktivnosti koje su već provedene u svrhu realizacije projekta. Na primjer: riješeni su imovinsko-pravni odnosi, izrađen je glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/uvjeti, potvrde i suglasnosti javno-pravnih tijela, ostale pripremne aktivnosti.)*

U svrhu pripremne aktivnosti izrađen je glavni projekt i pokrenut je postupak ishođenja građevinske dozvole.

3.8. UKUPNA VRIJEDNOST PROJEKTA

*(navesti ukupnu vrijednost projekta sukladno Glavnom projektu, procjeni troškova, troškovniku projektiranih radova/instalacija/opreme, uključujući prihvatljive i neprihvatljive troškove, opće troškove i PDV, u skladu s tablicom ''Plan nabave/Tablica troškova i izračuna potpore'')*

Vrijednost projekta 241.336,25€.

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

*(navesti ciljane skupine i krajnje korisnike/interesne skupine projekta te* *popuniti Izjavu korisnika o javnoj upotrebi/korištenju projekta te dostupnosti predmeta projekta pojedincima, stanovništvu i interesnim skupinama iz točke 9. ovog Priloga)*

Ciljana skupina, a ujedno korisnici, ovog projekta su primarno stanovnici naselja Novo Selo (370 stanovnika), a krajnji korisnici ovog projekta su svi građani grada Požege i Požeško-slavonske županije te gospodarski subjekti.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

*(navesti na koji način će ciljevi projekta i očekivani rezultati projekta doprinijeti području u kojem se planira provedba projekta odnosno koji su pozitivni učinci za ciljane skupine i krajnje korisnike; najmanje 300, a najviše 800 znakova)*

Uloga izgradnje kolnika i sustava oborinske odvodnje u Novom Selu je zadovoljavanje potreba ciljane skupine kao i krajnjih korisnika. Projekt će povećati kvalitetu života ciljnih skupina i krajnjih korisnika. Osim povećanja kvalitete, projekt će doprinijeti i povećanju sigurnosti ciljnih skupina kao i krajnjih korisnika, a projekt će također poboljšati uvjete za razvoj ruralnog područja.

**5. FINANCIJSKI KAPACITET KORISNIKA**

PLANIRANI IZVORI SREDSTAVA ZA PROVEDBU PROJEKTA

*(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta)*

Trajanje provedbe projekta će biti 9 mjeseci od dana potpisivanja Ugovora o financiranju, te će se u tom razdoblju utrošiti ukupan iznos predviđen za radove i stručni nadzor građenja u ukupnom iznosu 241.336,25€ .Izvori financiranja projekta su sredstva Europske unije (90%) iz Strateškog plana Zajedničke poljoprivredne politike Republike Hrvatske 2023. – 2027. te vlastita sredstva iz Proračuna Grada Požege (10%). Sredstva financiranja projekta će se koristiti za sljedeće troškove: pripremni radovi, zemljani radovi, kolnička konstrukcija, armiranobetonski radovi, odvodnja, prometna signalizacija i oprema i stručni nadzor građenja.

**6. LJUDSKI KAPACITETI KORISNIKA**

*(navesti dosadašnja iskustva korisnika u provedbi sličnih projekata, te ljudske kapacitete za provedbu planiranog projekta, odnosno broj osoba i stručne kvalifikacije osoba uključenih u provedbi planiranog projekta; navesti broj osoba i stručne kvalifikacije osoba koji su zaposlenici, članovi ili volonteri korisnika ili druge pravne/fizičke osobe koje sudjeluju/će sudjelovati u pripremi i provedbi projekta do potpune realizacije i funkcionalnosti projekta; ako će u provedbi projekta sudjelovati druga pravna/fizička osoba koja će tek kasnije biti poznata korisniku, opisati navedeno na općeniti način)*

Grad Požega je u zadnjih 10 godina proveo više od 20 infrastrukturnih projekata od koji su najznačajniji: Poduzetnički inkubator Požega, Izgradnja i opremanje reciklažnog dvorišta na području grada Požege, Rekonstrukcija i dogradnja Prve požeške štedionice za potrebe Gradske knjižnice i čitaonice, Rekonstrukcija i uređenje požeških bazena, Rekonstrukcija i uređenje Trga Sv. Terezija, Sanacija igrališta športsko školske namjene, Centar za posjetitelje „Požeška kuća. Također Grad Požega je zadnjih godina vršio ulaganje u prometnice i mostove kao što su: Sanacija opasnog mjesta - izgradnja prometnice, izgradnja prometnice, pješačke staze i parkirališta u Ulicama Dobriše Cesarića i Josipa Runjanina, Rekonstrukcija ulice Dr. Franje Tuđmana u Požegi i Most na rijeci Orljavi u naselju Dervišaga. Trenutno se na području Grada Požege provode veliki infrastrukturni projekti: Požeške bolte – rekonstrukcija Gradskog muzeja Požega, Izgradnja i opremanje dječjeg vrtića „Pod gradom“ Požega, Izgradnja dječjeg vrtića u Mihaljevcima te se započelo s provođenjem mehanizma integriranih teritorijalnih ulaganja. Grad Požega ima 4 stalno zaposlena djelatnika sa visokom stručnom spremom u području građevinarstva te s iskustvom u pripremi i provedbi infrastrukturnim projektima. Također, Grad Požega ima stalno zaposlene osobe za pripremu i provedbu projekata u Odsjeku za gospodarstvo, poduzetništvo i europske integracije te više stručnih osoba za pripremu i provedbu projekata u Javnoj ustanovi Lokalnoj razvojnoj agenciji Požega.

**7. NAČIN ODRŽAVANJA I UPRAVLJANJA REALIZIRANIM PROJEKTOM**

7.1. IZVORI PRIHODA, PRIHODI I RASHODI PROJEKTA

*(navesti planirane izvore prihoda potrebnih za funkcioniranje projekta, prihode koje generira projekt (ako je primjenjivo) te troškove (rashode) nužne za upravljanje i održavanje realiziranim projektom)*

Grad Požega realizaciju predmetne investicije planira financirati sredstvima Europske unije iz Strateškog plana Zajedničke poljoprivredne politike Republike Hrvatske 2023.-2027. i proračuna Grada Požege. Procijenjena vrijednost investicije je 241.336,25 €, a Grad Požega za predmetni projekt može ostvariti potporu od 90%, odnosno 217.202,62 € dok će ostatak od 10%, odnosno 24.133,63 € financirati iz vlastitih sredstava. Grad Požega je u proračunu za 2024. godinu osigurao vlastita sredstva za navedeni projekt. Planirani rashodi koji će biti obuhvaćeni ovim projektom su: pripremni radovi, zemljani radovi, kolnička konstrukcija, armiranobetonski radovi, odvodnja, prometna signalizacija i oprema, stručni nadzor građenja.

7.2. ODRŽAVANJE I UPRAVLJANJE PROJEKTOM PET GODINA OD DATUMA KONAČNE ISPLATE POTPORE

*(navesti broj osoba i stručne kvalifikacije osoba koji su zaposlenici, članovi ili volonteri korisnika i/ili druge pravne osobe koja će upravljati realiziranim projektom, a koji su uključeni u održavanje i upravljanje realiziranim projektom u razdoblju od najmanje pet godina od datuma konačne isplate sredstava; navesti način upravljanja projektom ako će korisnik prenijeti upravljanje i održavanje realiziranim projektom na trgovačko društvo čiji je osnivač ili jedan od osnivača)*

Nakon završetka projekta Grad Požega će financirati daljnje aktivnosti na održavanju kolnika i oborinske odvodnje u Novom Selu. Također će za nastavak upravljanja projektom staviti na raspolaganje svoje postojeće ljudske kapacitete koji će provoditi sve potrebne poslove neophodne za nastavak projekta.

**8. USKLAĐENOST PROJEKTA SA STRATEŠKIM RAZVOJNIM DOKUMENTOM JEDINICE LOKALNE SAMOUPRAVE**

*(navesti naziv važećeg strateškog razvojnog dokumenta jedince lokalne samouprave odnosno naziv* *važećeg srednjoročnog ili kratkoročnog akta strateškog planiranja jedinice lokalne samouprave; navesti mjeru/aktivnost/prioritet iz strateškog razvojnog dokumenta jedince lokalne samouprave, a iz kojeg je vidljivo da je projekt u skladu sa* *strateškim razvojnim dokumentom JLS, obrazložiti usklađenost projekta s mjerom/aktivnosti/prioritetom; navesti broj poglavlja/stranice u kojem/kojoj se navodi spomenuta mjera/aktivnost/prioritet, navesti gdje je strateški razvojni dokument objavljen - naziv i broj glasnika/link na mrežnu stranicu; navesti gdje je akt temeljem kojeg je strateški razvojni dokument usvojen od strane predstavničkog tijela JLS objavljen (ako je primjenjivo)- navesti naziv i broj glasnika/link na mrežnu stranicu te broj i datum tog akta)*

Projekt izgradnje kolnika i sustava oborinske odvodnje u Novom Selu u skladu je sa sljedećim strateškim dokumentima:

Plan razvoja Požeško-slavonske županije za razdoblje 2021.-2027. godine, poveznica: <https://www.panora.hr/wp-content/uploads/2022/06/Plan-razvoja-PSZ-za-razdoblje-2021.-2027.-tekstualni-dio.pdf> ; usvojen 17. prosinca 2021. godine Zaključkom Županijske skupštine Požeško-slavonske županije, KLASA: 021-02/21-03/5, UR.BROJ: 2177/1-06-01/7-21-5, objavljeno „Požeško-slavonskom službenom glasniku“ broj 11/2021:

* Posebni cilj 2.6.: Razviti održivu i pametnu komunalnu, prometnu, IKT i drugu infrastrukturu
* Strateški cilj 10 (NRS 2030, SC10): Održiva mobilnost
* PC 2.6. izravno doprinosi strateškom cilju SC10 iz NRS 2030 te Prioritetu 2., povećanju kvalitete življenja kroz mjere i aktivnosti usmjerene prema ulaganju u cestovni i željeznički promet, ulaganju u sustave vodoopskrbe, javne odvodnje i pročišćavanje otpadnih voda te ulaganja u lokalnu komunalnu infrastrukturu, sustav opskrbe prirodnim plinom i električnu energiju. Osobita pozornost posvetit će se ulaganju u mobilnu infrastrukturu i širokopojasni internet. Unaprjeđenje sigurnosti i razvoj održivoga prometnog i transportnog sustava te pristupačnoga javnog prijevoza prelaskom na održivu i pametnu mobilnost bit će od glavnih prioriteta.

**9. IZJAVA KORISNIKA O JAVNOJ UPOTREBI/KORIŠTENJU PREDMETA PROJEKTA TE DOSTUPNOSTI PREDMETA PROJEKTA POJEDINCIMA, STANOVNIŠTVU I INTERESNIM SKUPINAMA**

*Pojašnjenje:*

*- Davatelj Izjave je korisnik/podnositelj Zahtjeva za potporu za Intervenciju 73.13.*

*- Korisnik se treba u Izjavi obvezati te treba izjaviti da je projekt namijenjen javnoj upotrebi/korištenju i da će planirani projekt nakon stavljanja u funkciju biti dostupan pojedincima, stanovništvu i interesnim skupinama.*

*- U Izjavi je potrebno nabrojiti interesne skupine krajnje korisnike projekta.*

*- Izjava mora biti potpisana i ovjerena od strane korisnika.*

Ovom izjavom, izjavljujem da će predmetna investicija izgradnja ceste i sustava oborinske odvodnje u naselju Novo Selo biti namijenjena javnoj upotrebi. Ciljana skupina, a ujedno korisnici, ovog projekta su primarno stanovnici naselja Novo Selo (370 stanovnika), a krajnji korisnici ovog projekta su svi građani grada Požege i Požeško-slavonske županije te gospodarski subjekti.

Datum: Potpis i pečat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_